**תוכנית ראשונית לסדנת קולנוע דוקומנטרי סיני** תוכנית ראשונית

**#סדנה אינטנסיבית יום שני עד חמישי 24-27 באפריל 2017. בנין רבין, האוניברסיטה העברית קמפוס הר הצופים. השתתפות חופשית גם לאורחים מחוץ לאוניברסיטה**

**הסדנא תתקיים בשעות 14:30 עד 18:00 בימים ב' עד ה'.**

24-25/4      מבוא לסרטים דוקומנטריים בסין – פרופ' יומי בריישטר (בעברית או אנגלית)

המבוא יכלול שלוש הרצאות בנות שעה וחצי כל אחת ויסקור את הרקע ההיסטורי, הצורני והאידיאולוגי לסרטים הדוקומנטריים בסין משנות ה-90 המוקדמות ועד ימינו. ההרצאות תלוווינה בשלוש הקרנות של סרטים דוקומנטריים. (יומי בריישטר הוא פרופסור לספרות השוואתית ולקולנוע באוניברסיטת וושינגטון שבסיאטל. מייסד תכנית הקיץ ללימודי קולנוע סיני באקדמיה לקולנוע בבייג'ינג. עורך כתב העת Journal of Chinese Cinemas. בין היתר זכה בפרס לווינסון ובמלגת גוגנהיים.) (ביומים האלו יהיו 3 הרצאות של יומי + הרצאה אחת של וו או הרצאה משותפת של שניהם)

26/4.      הרצאות של וו ונגואנג (Wu Wenguang 吴文光) (באנגלית וסינית, בליווי תרגום לעברית) (2 הרצאות של שעה וחצי כל אחת)

וו יסקור את דרכו כבמאי סרטים דוקומנטריים בשלושת העשורים האחרונים ויסביר את גישתו, הנקראת דוקומנטציה "בזמן אמת" (*xianchangI*). שתי הרצאות בנות שעה וחצי כל אחת תלוווינה בשלוש הקרנות של סרטים דוקומנטריים של וו ושל ג'אנג מנגצ'י. (וו ונגואנג החל את דרכו ככותב, שחקן תיאטרון ורקדן. בשנות ה-80 המאוחרות הפך למתעד החשוב ביותר של האוונגארד בבייג'ינג ולמרכזי שבמייסדי הקולנוע הדוקומנטרי החדש, שהציע אלטרנטיבה תכנית וצורנית לסרטים הדוקומנטרים הרשמיים. הוא נפגש עם פרדריק וייזמן, שהשפיע עליו עמוקות. מתוקף מעמדו וקשריו פתח דלתות להרבה במאים סינים אחרים. לפני כעשר שנים עחל לעמוד בראש שני פרויקטים קולקטיביים -- פרויקט הכפר ופרויקט הזיכרון. פרויקט הכפר נתן לכ-20 כפריים הכשרה בסיסית שבעקבותיה הם נשלחו בחזרה לכפריהם, לתעד את חייהם באופן שנראה להם. בפרויקט השני וו שלח סטודנטים שמקורם בכפרים לתעד את זכרונות הדורות הקודמים, בעיקר לגבי הרעב הגדול ומהפיכת התרבות. הפרויקטים הניבו עד כה קרוב למאה סרטים. במקביל, וו מוסיף לכתוב ולהסביר את המתודולוגיה שמאחורי סרטיו. ג'אנג מנגצ'י היא רקדנית וכוריאוגרפית. בעשור האחרון נטלה חלק בפרויקטים של וו.)

27/4       מפגש בין הסטודנטים לבין וו ונגואנג, ג'אנג מנגצ'י. ומפגש מסכם בהנחיית פרופסור רעיה מורג.